Ալեքսանդր Պաշչենկո

Ալեքսանդր Յուրևիչ Պաշչենկո (, ), մոլդովացի ֆուտբոլիստ, Մոլդովայի ազգային հավաքականի և «Դինամո-Ավտո» ֆուտբոլային ակումբի կիսապաշտպան։

Կարիերա

Ակումբային 
Պաշենկոն Տիրասպոլի «Շերիֆ» ֆուտբոլային ակումբի սան է։ Խաղացել է նաև մոլդովական այլ ակումբներում՝ «Դինամո» Բենդեր, «Տիլիգուլ-Տիրաս», «Տիրասպոլ»։ 2010 թվականի ամռանը կիսապաշտպանը տեղափոխվել է «Ռապիդ» ֆուտբոլային ակումբ, որտեղ անցկացրել է երկու մրցաշրջան։ 2012 թվականին վերադարձել է իր հարազատ ակումբ, որի գույները պաշտպանել է մինչև 2014 թվականը։

2014 թվականի սկզբին փոխադարձ համաձայնությամբ խզել է պայմանագիրը Տիրասպոլի «Շերիֆի» հետ և տեղափոխվել Երևանի «Արարատ», որի հետ պայմանագիր է կնքել մինչև 2017 թվականի օգոստոսի 1-ը։ Երևանյան ակումբ տեղափոխվելուց առաջ ֆուտբոլիստը փորձաշրջան է անցել ղազախական «Կայսարում»։ Հունիսին պայմանագիր է կնքել Քիշնևի «Զիմբրու» ակումբի հետ, որի հետ նա նվաճել է Մոլդովայի Սուպերգավաթը։ 2014 թվականի դեկտեմբերին հեռացել է Քիշնևի ակումբից, իսկ 2015 թվականի հունվարին տեղափոխվել է իրանական «Նաֆթ ՄԻՍ» թիմ։ Նույն թվականի ամռանը հեռացել է իրանական ակումբից, իսկ հուլսիին հայտնի է դարձել, որ Ալեքսանդրը մեկ տարվա պայմանագիր է կնքել մոլդովական «Ակադեմիա ՈՒՏՄ» ակումբի հետ։ 2016 թվականի մարտին միացել է «Դինամո-Ավտո» ֆուտբոլային ակումբին, իսկ ամռանը վերադարձել է բուլղարական ակումբ «Վերեա»։

2017 թվականին տեղափոխվել է քիշնևական «Դաչիա» ակումբ, որտեղ նվաճել է առաջնության արծաթե մեդալներ։ 2018 թվականին տեղափոխվել է ղազախական «Կիզիլ-Ժար» ակումբ։ Սակայն մարտին հայտնի է դարձել, որ նա համալրել է «Դինամո-Ավտո»-ի շարքերը։

Հավաքական 
Իր կարիերայի ընթացքում ֆուտբոլիստը խաղացել է Մոլդովայի երիտասարդական U-17 (թիմի ավագ), U-19 և U-21 հավաքականներում։ 2012 թվականից մինչ օրս Ալեքսանդր Պաշչենկոն հանդես է գալիս Մոլդովայի ազգային հավաքականում։ Այս պահի դրությամբ նա անցկացրել է 9 խաղ։

Ընտանիք 
Ավագ եղբայր Սերգեյը նույնպես ֆուտբոլիստ է, խաղում է դարպասապահի դիրքում։

Ձեռքբերումներ

Ակումբային 
 Շերիֆ՝
  Մոլդովայի չեմպիոն (1)՝ 2013
  Մոլդովայի սուպերգավաթակիր (1)՝ 2013

 Զիմբրու՝
  Մոլդովայի սուպերգավաթակիր (1)՝ 2014

Անձնական 
 Մոլդովայի առաջնության լավագույն կիսապաշտպան (1)՝ 2012

Ծանոթագրություններ

Արտաքին հղումներ 
 «Շերիֆ» ՖԱ պրոֆիլը պաշտոնական կայք
 Պրոֆիլը sports.md կայքում

Ֆուտբոլիստներ
Մոլդովացի ֆուտբոլիստներ